Wendekara Zanîngehê Munzurî Gulîstane Doku ra 5ê çeleyê 2020î ra nata xebere nêna girewtene. Keyeyê Gulîstane seba ke aqîbetê kênaya ci bêro eşkerakerdene 1ê çeleyî de verê Edlîyeya Dêrsimî de çalakîya roniştişî dabi destpêkerdene. Çalakîye roja 31. de dewam kerde.
Keyeyî rixmê varayîşê vewre, serd û sipirî çalakîya xo ya verê Edlîyeya Dêrsimî da domnayene. Keyeyî reyna fotografê kênaya xo akerdî û aqibetê ci persa. Endamanê Platformê Cinîyan ê Dêrsimî zî paştî daye keyeyê Doku.
